સાથોસાથ દુષ્કર્મી, હરામખોરોના મનમાં ભય પેદા કરવાની અને એમને એવી સજા દેવાની જરૂર છે જે બીજાઆે માટે પદાર્થપાઠ બની જાય. ફકત કઠોર કાનુન બનાવવાથી હેતુ પુરો થવાનો નથી. પોલીસની તપાસ અને ન્યાયી પ્રક્રિયાને પણ ઝડપી અને પારદર્શક કરવાની જરૂર છે. દુભાર્ગ્યની વાત એ છે કે આપણા ચૂંટાયેલા મહાનુભાવોના એજન્ડામાં આવા કોઈ કામ અત્યારે દેખાતા નથી અને એમના તરફથી કોઈ સળવળાટ પણ દેખાતો નથી. ઉન્નાવમાં જે ઘટના બની છે અને જે રીતે ભાજપના ધારાસભ્યની ધરપકડ થઈ છે તે ખરેખર શરમજનક ઘટના છે. આમ છતાં કેટલાક રાજકારણીઆેએ આ ધારાસભ્યને બચાવવા માટે ધમપછાડા કર્યા છે અને તેની તરફેણમાં નિવેદનો પણ કર્યા છે. રાજકારણીઆે સંવેદનહીન બની ગયા છે અને હવે તો બાળાઆે પ્રત્યે પણ એમના હૃદયમાં કોઈ દયાભાવ હોય તેવું લાગતું નથી.